Andamanų ir Nikobarų salos
Andamanų ir Nikobarų salos (angl. Andaman and Nicobar Islands, hind. अंडमान और निकोबार द्वीप, IAST: anḍamān aur nikobār dvīp) – sąjunginė Indijos teritorija, esanti rytinėje Bengalijos įlankos dalyje. Teritorijos sostinė ir didžiausias miestas yra Port Bleras (Port Blair). Teritorija įkurta 1956 m. lapkričio 1 d. Bendras plotas 8249 km², apie 0,4 mln. gyventojų. Į teritorijos sudėtį įeina du salynai – Andamanų salos ir Nikobarų salos.